STEC ลุ้นรายได้ปี61-62 โตเฉลี่ย 20% แนะซื้อเป้าหมาย 32.50 บาท
บล.ไอร่า ระบุในบทวิเคราะห์วันนี้(9พ.ย.61)ว่า บริษัท ซิโ …
9 พ.ย. 2561

บล.ไอร่า ระบุในบทวิเคราะห์วันนี้(9พ.ย.61)ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC คาดมีแรงเก็งกำไรตามกลุ่มรับเหมาก่อสร้าง โดยเฉพาะโครงการรถไฟความเร็วสูงเชื่อม 3 สนามบิน มูลค่ารวมกว่า 200,000 ล้านบาท กำหนดยื่นซอง 12/11/61 เป็นต้น คาด STEC เป็น 1 ใน 4 ผู้รับเหมาฯ รายใหญ่ ที่มีศักยภาพและโอกาสในการรับงานเพิ่ม โดยเฉพาะโครงการรถไฟความเร็วสูงฯ ที่คาดเข้าร่วมประมูลกับ BTS และ RATCH เช่นเดียวกับโครงการรถไฟฟ้าสายสีเหลืองและชมพู
คาดปี 62 ความสามารถทำกำไรของ STEC กลับสู่ระดับปกติ คาด Gross Profit Margin เฉลี่ยไม่ต่ำกว่า 8.0% (ปี’53 – 59 เฉลี่ยอยู่ที่ 9.23%) หลังงานก่อสร้างอาคารรัฐสภาแห่งใหม่ใกล้แล้วเสร็จ (Margin = 0%) และสัดส่วนรายได้งานก่อสร้างโรงไฟฟ้า (คาด Margin ไม่ต่ำกว่า 10%) เพิ่มขึ้น พร้อม Backlog (สิ้น 2Q/61) สูงถึง 120,000 ล้านบาท เพียงพอต่อการรับรู้รายได้ไม่ต่ำกว่า 4 ปีข้างหน้า โดยคาดรายได้ปี’61 – 62 เติบโตเฉลี่ย 20% อยู่ที่ 23,972 ล้านบาท และ 28,766 ล้านบาท ตามลำดับ ประเมินราคาเป้าหมายปี’62 ที่ 32.50 บาท อิง PE เดิม 35X ภายใต้คาดการณ์กำไรสุทธิปี’62 เพิ่มขึ้น 42%อยู่ที่ 1,419 ล้านบาท
 